open-index/open-wikipedia-markdown huggingface dataset:
Roger Pingeon

**Roger Pingeon** (* 28. August 1940 in Hauteville; † 19. März 2017 in Beaupont) weer en franzöösch Radrennfohrer.

## Sportlich Loopbahn
Roger Pingeon hett en Lehre as Klempner maakt. Wiels sien Utbillen keem he mit den Radsport in Berührung uni s tonächst spoodriek Amateurrennen. Sien Radsportloopbahn wurr dör den  Militärdeenst ünnerbraaken, de he hööftsächlich in Algerien verbroch. 1964 belegg he bi  *Polymultipliée lyonnaise* Platz twee bi dat Rennen vun de Amateure un wunn den Dag laater dat apen Rennen, an dat ok Progis deelnehmen deen. Doruphen wurr he vun dat Team Peugeot um den lateren Weltmeester Tom Simpson ünner Verdrag nommen.

Roger Pingeon weer bit 1974 Radprofi. In sien eerst Profijohr, 1965, keem he bi de Tour de France up Platz 12 in de Gesamtwertung. In dat Johr dorup wull he allerdings vun den Radsport torüchtreeden, wiel he kört nahnanner bi *[[Paris–Nizza]]* un bi de *[[Critérium du Dauphiné]]* harr upgeeven mööten, aber vun sien Sportkollegen kunn he to dat Wiederfohren överreed wurrn.

1967 wunn Pingeon die Tour de France; de Sieg stunn aber in den Schadden vun den Dood vun sien  Mannschapskameraden Tom Simpson. Insgesamt is Pingeon söben Mal bi de Tour de France antreeden un hett dorbi ok veer Deelstrecken wunnen. 1969 hett he de  Spanien-Rundfohrt up sien Naam schreeven un ok dorbi twee Deelstrecken wunnen. In de letzt Johren vun sien sportlich Loopbahn harr he mit gesundheitlichen Problemen to kämpen.

Later hett Pingeon för dat Swiezer Feernsehn de Tour de France kommenteert. Sien Bröer is de ehmalge Radrennfohrer René Pingeon.  Wiels den Sieg vun Roger Pingeon bi de Vuelta 1969 weer he de sien Teamkolleeg. Jedes Johr wurrd in dat Département Hérault dat Jedermannrennen *L’Héraultaise Cyclosportive Roger Pingeon* utdragen. Roger Pingeon is in de Nacht van 18. up den 19. März 2017 in dat Öller vun 76 Johren storven.

## Tour de France-[[Palmarès]]
* 1965: 12. Platz
* 1966: 8. Platz
* 1967: Gesamtsieg un een Deelstreck
* 1968: 5. Platz un twee Deelstrecken
* 1969: 2. Platz un een Deelstreck
* 1972: utscheeden

## Literatur
* Bertrand Duboux: *Roger Pingeon. Un maillot jaune qui a soif de vérité.* Éditions Baudelaire, Lyon 2012, ISBN 978-2-35508-950-3.
* Bertrand Duboux, Roger Pingeon: *Carnets de route. Tours et détours.* Éditions Slatkine, Genf 2007, ISBN 978-2-8321-0095-0.
* Roger Guillerminet: *Roger Pingeon.* Alain Sutton, Saint-Cyr-sur-Loire 2004, ISBN 2-84910-146-X.
* René Jacobs, Hector Mahau, Harry van Den Bremt, René Pirotte: *Velo Gotha.* Presses de Belgique, Brüssel 1984, S. 413.

## Enkeld Nahwiesen


## Weblenken
* ''Palmarès'' – List vun de Erfolge un Platzeeren
* Roger Pingeon up de Sieden vun Radsportseiten.net
* Roger Pingeon up de Sieden vun de Tour de France
Peter Brandt

**Peter Brandt** is de Naam von

* Peter Brandt (1609–1648), sweedschen Kriegskommissar,
* Peter Brandt (1644–1701), däänschen Oberrentmeester,
* Peter Brandt (* 1931), brietschen Roderer,
* Peter Brandt (* 1946), düütschen Botaniker,
* Peter Brandt (* 1948), düütschen Theoloog un Militärseelsorger,
* Peter Brandt (* 1948), düütschen Historiker,
* Peter Brandt (* 1966), düütschen Ozeanograaf,
* Peter Brandt, däänschen Filmeditor.

Kiek ok bi: Peter Brand.
Peter Brandt (1609–1648)

**Peter Brandt** (* 1. März 1609 in Nyköping; † 27. März 1648 in Hamborg) weer en sweedschen Militärbeamten.

Brandt is 1609 as Söhn von Anna, borene Salvia, un Jakob Brandt in Nyköping boren.

He hett von 1642 af an in’n Dörtigjohrigen Krieg as Kriegskommissar an’n sweedschen Feldtog in Düütschland deelnahmen un is an’n 6. Oktober 1647 Generalkriegskommissar worrn.

An’n 30. Januar 1646 hett Königin Christina von Sweden em in’n Adelsstand hoven. Dat Wapen wiest op sülvern Grund en blauen Spoor, ünner den en brennen Stück Holt liggt, rechts un links gröne Eckern, de pielliek staht.

Brandt weer Herr op Good Brook in Oolland un hett 1646 von Königin Christina dat Amt Langwedel schenkt kregen.

Korte Tied nadem de Sweden gegen Enn von’n Dörtigjohrigen Krieg de Hertogdömer Bremen un Veern innahmen hebbt, hebbt se den Gogreev von dat Gogericht Achem, Otto Clüver, afsett. För em hebbt se an’n 3. Dezember 1646 Brandt as ne’en Gogreev insett. Dat weer he bet to sien Dood 1648.

Brandt hett an’n 6. Mai 1645 in Minnen Christine Crusius freet († Dezember 1652; Dochter von Benedictus Olai Crusius, hett in twete Eh Sven Mårtensson Strussberg freet). De beiden harrn de Kinner Johan Vilhelm (1646–April 1647), Johan Vilhelm (7. September 1647–19. Januar 1648) un Peter (* 1648). Brandt sülvs is 1648 doodbleven un in Stood begraven worrn.

## Footnoten
Wilhelm von Borries (1836–1913)

** Eduard Philipp (Graf) von Borries** (* 11. Oktober 1836 in Harsfeld; † 27. August 1913 in Stood) weer en düütschen Verwaltungsbeamten.

Von Borries is 1836 as Söhn von Artemise, borene von Lütcken (10. Oktober 1813–13. März 1876; Dochter von Claus Heinrich von Lütcken), un den Beamten Wilhelm von Borries (30. Juli 1802–14. Mai 1883) in Harsfeld boren. He hett Juristeree an de Universität Heidelberg studeert un is dor 1857 Maat von dat Corps Vandalia Heidelberg worrn. Na dat Studium güng he in’n hannöverschen Verwaltungsdeenst. He weer Auditer bi dat Amt Leh un Amtsassesser bi dat Amt Blomendal un dat Amt Lüchow. Nadem Prüßen dat Königriek Hannover 1867 annekteert hett, hett he in’n prüüßschen Staatsdeenst wiederarbeidt. He weer 1867 as Amtsassesser Hülpsarbeider bi de Landdrostie Stood un güng von dor as Regerungsassesser na de Landdrostie Auerk. Von Auerk is he as Regerungsassesser na’n Regerungsbezirk Arensperg wesselt.

Von dor keem he as Amtshauptmann in dat Amt Herzberg un denn in dat Amt Marienborg. Von’n 1. April 1885 bet 1903 weer he Landraad von’n Kreis Marienborg. Ok den Rang von en Gehemen Regerungsraad hett he kregen.

Nadem von Borries sien Vader 1860 von Georg V. as Graaf adelt worrn is, hett he ok den Titel Graaf dragen. Na’n Dood von sien Vader is von Borries 1883 Fideikommissherr von dat Arvstammgood in Hornborg worrn.

Von Borries hett an’n 4. Mai 1870 in Bargen Anna Karoline Johanne von der Decken (12. Februar 1848–11. Dezember 1929; Dochter von Melchior von der Decken) freet. De beiden harrn de Kinner Alexander Melchior  (3. März 1871–23. Oktober 1914),  Sophie Artemise (23. Juli 1873–27. Dezember 1890),  Marie Dorothea (4. Mai 1875–21. April 1916),  Auguste Juliane (8. Oktober 1876–25. April 1900) un  Ludwig Alexander (14. Mai 1879–22. August 1914).

## Footnoten
Friedrich Georg Wilhelm Ostermeyer

**Friedrich Georg Wilhelm Ostermeyer** (* 2. März 1760 in Diemarn; † 20. April 1824 in Veern) weer en düütschen Verwaltungsbeamten.

Ostermeyer is 1760 as Söhn von Marie Friederike Dorothea, borene Ostmann, un Johann Barthold Ostermeyer in Diemarn boren.

He hett sik an’n 2. Mai 1778 för en Studium von de Juristeree an de Universität Göttingen inschreven. In Göttingen weer he ok Maat von de Hannöversche Landsmannschaft. Nadem he to Michaelis 1781 mit dat Studium trech weer,is he in’n kurhannöverschen Verwaltungsdeenst gahn. He is 1785 Amtsschriever in dat Amt Arzen worrn, 1786 in dat Amt Niestadt, 1789 in dat Amt Koldingen un 1790 in dat Amt Veern. Dor weer he toglieks ok Garnison-Auditör. 1793 güng he as Amtsschriever in dat Amt Wessen, keem denn aver 1794 wedder trügg in dat Amt Veern un weer dor ok Struktuarius. Later is he in Veern Amtmann worrn un is dat bet to sien Dood 1824 bleven. In de Franzosentied is he in’n Oktober 1810 Ünnerpräfekt von’n Distrikt Veern worrn. Na dat Enn von de Franzosentied is he denn aver wedder Amtmann ween.

He hett an’n 26. Dezember 1794 in Ehrenborg Wilhelmine Julianne Elisabeth Strube (5. September 1778-6. April 1827) freet. De beiden harrn acht Kinner, ünner annern Charlotte Amalie Regine (1795–8. Juni 1840), Barthold Georg (1796-1801), Friedericka Dorothea (* 1. Oktober 1797), Wilhelm Friederich (* 1799), Friederich Ernst (* 1801) un Antoinette Auguste (* 1802).

## Footnoten
Ruschkamp

**Ruschkamp** () is en lütten Oort in de Gemeen Oosterholt-Scharmbeek in’n Landkreis Oosterholt, Neddersassen. De Oort tellt al von öllers bi Scharmbeekstotel mit bi un höört vondaag ok to de polietsche Oortschop Scharmbeekstotel.

## Geografie

De Oort liggt direkt op’n Rand von de Oosterholter Geest hen na de Maschen von de Hamm. Dat Water ut dat Rebeed flütt över Gravens na de Hamm af.

De Naveröörd sünd Settenbeek in’n Noorden, Lintel in’n Noordoosten, Moorhusen un Nedderenn in’n Süüdoosten, Hu’e un Veerhusen in’n Süüdwesten un Scharmbeekstotel in’n Westen.

## Historie

De Möhl von Ruschkamp kummt 1620 toeerst in de Oorkunnen vör un is siet 1662 in Besitt von de Familie Wehmann. De Möhl is 1972 kumplett afbrennt, is aver wedder opboot un 2002 noch maal saneert worrn.

### Verwaltungsgeschicht

In de Franzosentied von 1810 bet 1814 hett de Oort to de Mairie Hu’e in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Vaagdie Scharmbeek von dat Amt Oosterholt tohöört. Na 1885 weer dat in’n Kreis Oosterholt. 1932 is dat Deel von’n ne’en gröttern Landkreis Oosterholt worrn.

De Gemeen Scharmbeekstotel is an’n 1. März 1974 Deel von de Gemeen Oosterholt-Scharmbeek worrn un Ruschkamp billt sietdem en Deel von de Oortschop Scharmbeekstotel binnen de Gemeen.

### Inwahnertall

### Religion

Ruschkamp is evangeelsch-luthersch präägt un höört siet 1994 to de Fredenskark in Scharmbeekstotel. Vörher hett dat to dat Kaspel von de Willehadi-Kark in Scharmbeek höört.

För de Kathoolschen is de Hillige-Familie-Kark in Oosterholt-Scharmbeek tostännig.

## Weertschop un Infrastruktur

### Verkehr

Von Ruschkamp föhrt lüttjere Straten na Scharmbeekstotel an de Bundsstraat 74 un na Hu’e an de [Landsstraat 151 (neddersassen)|]]. De B&nbsp;74 geiht in’n Süüdwesten över Hu’e na Bremen-Noord un is dor mit de Autobahn 27 verbunnen un geiht in de A&nbsp;270 över. In’n Noordoosten geiht de B&nbsp;74 över Oosterholt-Scharmbeek na Bremervöör.

De Opfohrt 16 Bremen-Noord op de Autobahn 27/270 liggt knapp söss Kilometer in’n Süüdwesten von Ruschkamp.

De nächste Bahnhoff is so bi dree Kilometer wied weg in’n Süüdwesten de Bahnhoff Hu’e an de Bahnlien Bremen–Bremerhoben. Düsse Bahnlien löppt ok direkt an de Hööv von Ruschkamp langs.

## Footnoten
Heinrich Otto von Borries

**Heinrich Otto von Borries** (* 10. November 1728 in Stood; † 21. November 1785 ok dor) weer en düütschen Jurist.

Borries is 1728 as Söhn von Dorothea Sophia Charlotta, borene Bacmeister (23. August 1695–24. Juli 1755; Dochter von Johann Christian Bacmeister), un den Beamten Johann Friederich von Borries (26. Dezember 1684–21. März 1751) in Stood boren. Sien Vader is 1733 von Kaiser Karl VI. in’n Adelsstand hoven worrn un de Familie hett von de Tied an von Borries heten. He weer eerst an de Universität Jena un hett sik denn an’n 14. Oktober 1750 för en Studium von de Juristeree an de Universität Göttingen inschreven. Na dat Studium is he in’n kurhannöverschen Justizdeenst gahn un 1751 Auditer worrn. 1755 is he außerordentlichen Justizraad worrn un 1768 ordentlichen Justizraad.

He weer Justizraad bi de Justizkanzlie Stood un Hoffgerichtsassesser bi dat Hoffgericht Stood. 1761 is he Kunsistorialraad von dat Kunsistorjen in Stood worrn. Von 1784 bet to sien Dood 1785 weer he tosätzlich Viezdirekter von dat Kunsistorjen. Ofschoonst he den Titel Viezdirekter harr, harr he dormit dat Leid över dat Kunsistorjen.

Von Borries hett an’n 5. Mai 1769 in Beers Eleonore Sophie Grote (25. Februar 1749–6. März 1820) freet. De beiden harrn de Kinner Wilhelm Friedrich (3. Juni 1776–19. Oktober 1819), Philipp Karl Ludwig (26. April 1778–17. Juni 1838), Caroline Dorothea Johanna (30. August 1781–4. Februar 1844) un Franz Wilhelm (9. April 1785–15. August 1858).

## Footnoten
Sünnmasse

De **Sünnmasse**, kort *M*☉, is en Maateenheit in de Astronomie, de över de Masse vun de Sünn fastleggt warrt.

## Bruuk
De Masse vun de Sünn bedriggt 

1 M_{\odot}=( 1{,}98892\ \pm\ 0{,}00025 )\ \cdot 10^{30}\,\mathrm{kg}

Dat is in Wöör utdrückt 1,99 Quadrilliarden Tünnen oder dat 332,946-facke vun de Masse vun de Eer.

De Eenheit M☉ warrt bruukt, üm de Masse von annere astronoomsche Objekten to beschrieven, de grötter sünd as Planeten. Dat künnt annere Steerns wesen, Steernhopen, masserieke Gasnevels, Düsternevels, Swarte Löcker oder hele Galaxien.

Steerns hebbt tomeist Massen twüschen 0,1 un 10 Sünnmassen. Dormit liggt de Sünn sülvst in’t Dörsnitt vun de Hööftregensteerns, sowiet dat de Masse bedropen deit. Mitünner künnt Steerns aver ok düütlich mehr Masse hebben mit bit to 250 Sünnmassen.

## Bestimmen
De Masse vun de Sünn M_\odot kann een mit Hülp vun de drütte Keplersche Gesett ut de Groten Halfass vun de Ümloopbahn vun de Eer a un de Umlooptiet vun de Eer T utrekent warrn:

 M_\odot = \frac{4\pi^2 \cdot a^3} {G \cdot T^2} 

Dorbi is G de Gravitatschoonskunstant.

De Negern gellt blots, wenn de Masse vun dat ümlopen Objekt veel lütter is as de Masse vun dat Objekt in de Mitt. Bi Eer un Sünn is dat so. Dorut gifft sik:

 M_\odot = \frac{4\pi^2 \cdot (1\,\text{AE})^3} {G \cdot (1\,\text{yr})^2} 

To’n Utreken mutt de Gravitatschoonskunstant bekannt wesen. Se is een vun de Naturkunstanten, de an’n sworsten to bestimmen sünd, vunwegen dat de Gravitatschoonskraft in’n Vergliek to de annern Grundkräft bannig swack is. De Weert is vundaag op 4 bit 5 signifikante Steden bekannt, wat in’n Vergliek to annere Naturkunstanten bannig wenig is. Dat eerste mol weer se 1798 vun Henry Cavendish meten. Dorför is blots dat Produkt ut Eerdmasse un Gravitatschoonskunstant bekannt wesen, so dat de Sünnmass blots as Veelfack vun de Eerdmass angeven warrn künn un anners rüm.

Ut dissen histoorschen Grund, dat de Sünnmasse nich bekannt weer un man dorüm de Masse vun vele annere Objekten blots in Proportschoon vun de Sünn angeven künn, man ok wegen de lütterne Tallen, warrt de Eenheit ok vundaag noch bruukt.

## Verwandte Eenheiten
En Sünnmasse is so veel as:

* 27.068.510 Maandmassen *M*☽
* 332.946 Eerdmassen *M*♁
* 1.048 Jupitermassen *M*♃.

De Melkstraat hett üm un bi 180 Milliarden Sünnmassen. Dat sünd ruchweg 3,6&nbsp;·&nbsp;1041 kg. Bi annere Galaxien sünd disse Angaven opstunns noch nich akkerat un blots för Systemen bekannt, de dicht bi un goot vermeten sünd. 

In de allgemenen Relativitätstheorie is dat deelwies begäng, de Masse ok in Eenheiten vun de Läng antogeven. Dorbi gellt (mit de Gravitatschoonskunstant *G* un de Lichtsnelligkeit *c*):
M_\odot \frac{G}{c^2} \approx 1{,}48~\mathrm{km}

## Weblenk
* Astronomical Units (engelsch) – Artikel bi de *[[Internatschonale Astronoomsche Union|IAU]]*
Borgdamm

**Borgdamm** () is en Oortsdeel in’n Stadtdeel Borgleessem in Bremen.

## Geografie

De Oort liggt op’n Rand von de Oosterholter Geest (Bremer Swiez) hen na de Maschen an de Leessem. Dat Water ut dat Rebeed flütt över Gravens un de Ihl na de Leessem af.

De Öörd ümto sünd Ihlpohl in’n Noorden, Hu’e in’n Noordoosten, Waterhorst in’n Süüdoosten, Borg un Grambkermoor in’n Süden un Leessem in’n Westen.

## Historie

Borgdamm geiht trügg op de Brügg över de Leessem un den Damm, de de Stadt Bremen 1388 hett anleggen laten.

### Verwaltungsgeschicht

In de Franzosentied von 1810 bet 1814 hett de Oort to de Mairie Leessem in’n Kanton Vesack höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Dammvaagdie Borgdamm von dat Amt Oosterholt tohöört. 1852 hett dat Amt Oosterholt de Gemeen Borgdamm an dat Amt Leessem afgeven, dat 1859 al wedder oplööst worrn is un an dat Amt Blomendal keem. Na 1885 weer dat in’n Kreis Blomendal. 1932 is dat Deel von’n Kreis Oosterholt worrn.

De Oort is to’n 1. Juni 1936 Deel von de Gemeen Leessem worrn. Leessem is denn 1939 Deel von de Stadt Bremen worrn.

### Inwahnertall

Vörborgdamm:

### Religion

Borgdamm is evangeelsch-luthersch präägt un höört to dat Kaspel von de Martin-Kark in Leessem.

För de Kathoolschen is de St.-Birgitta-Kark in Marßel tostännig, de siet 1. September 2012 to de Karkengemeen von de Hillige Familie in Oosterholt-Scharmbeek höört. Bevör de St.-Birgitta-Kark 1972 boot worrn is, hett Borgdamm to de Gemeen von de St.-Peter-un-Paul-Kark in Leessem höört, de dat siet 1965 geven harr. Noch fröher hett dat Rebeed to de Gemeen von de St.-Marien-Kark in Blomendal tohöört.

## Kultur

En Denkmaal för de Fullenen ut de twee Weltkrieg’ steiht in Leessem bi de Kark.

### Verenen

De Schüttenvereen Leessem-Borgdamm is 1842 grünnt worrn.

## Weertschop un Infrastruktur

Borgdamm hett en egene freewillige Füürwehr. De Sprüttenverband Borgdamm is an’n 30. Januar 1895 grünnt worrn. Ut den Verband is later de Füürwehr worrn.

### Verkehr

De Opfohrt 16 Bremen-Noord op de Autobahn 27/270 liggt an’n Noordrand von Borgdamm an de B&nbsp;74.

De Oort hett mit’n Bahnhoff Borg en egen Bahnhoff an de Bahnlienen Bremen–Bremerhoben un Vesack–Bremen. De Bahnhoff liggt ganz an’n Süüdrand von’n Oortsdeel.

## Footnoten
Gustav Carl von Scharnhorst

**Gustav Carl von Scharnhorst** (* 27. Oktober 1670 in Veern; † 4. Oktober 1737 in Stood) weer en düütschen Jurist.

Von Scharnhorst is 1670 as Söhn von Anna, borene von Hassel, un Andreas Scharnhorst (6. August 1638–3.September 1712) in Veern boren. He harr toeerst Ünnerricht bi Huuslehrers un keem 1682 an dat Athenaeum Stood. 1689 is he von dor an de Universität Jena gahn, üm dor dree Johr Juristeree to studeren. Na dat Studium in Jena weer he ok noch an de Universitäten Leipzig un Wittenbarg. 1692 is he wedder nahuus un hett een Johr lang dat Lehrte noch wedder dörgahn üm denn an de Universität Halle to gahn. Een Johr later keem he denn wedder na Jena, üm dor sien Dr. jur. to maken.

Von Scharnhorst weer denn för en Tied Avkaat in Stood. 1696 aver is he Syndikus in Veern worrn. 1707 hett de Stadt Veern dat Recht kregen, en Assesser an dat Hoffgericht Stood to präsenteren un hett von Scharnhorst utwählt. In Stood is he denn an’n 12. Dezember 1710 Justizraad worrn. As de Dänen 1712 Bremen-Veern innahmen hebbt, keem von Scharnhorst na Veern un hett dor an de Sied von General von Scheither för de Verwaltung von de besett Lannen sorgt. Nadem 1715 Bremen-Veern an dat Kurförstendom Bruunswiek-Lümborg fullen is, hett he sien Ämter in Stood wedderkregen. Tosätzlich harr he bet 1736 as Viezdirekter ok dat Leid över de Justizkanzlie Stood un dat Hoffgericht Stood. Ok dat Leid von dat Kunsistorjen in Stood weer dor mit verbunnen.

He weer Besitter von Good Oosterndörp un is mit düt Good an’n 17. Juli 1721 in de Matrikel von de Ridderschop von dat Hertogdom Bremen opnahmen worrn.

Von Scharnhorst hett 1700 Hedwig Sophie von Neubour freet. De beiden harrn ünner annern den Söhn Carl von Scharnhorst († 18. Februar 1760).

## Warken

* *Generale und Speciale Nachricht und Collection von den in den Herzogthümern Bremen und Verden promulgirten, oder sonst befindlichen Landes-Gesetzen, so dann von besondern Vim legis habenden Statutis und Gewohnheiten.* 1736

## Footnoten
Good Oosterndörp

Dat **Good Oosterndörp** () is en Eddelgood in Oosterndörp (Gemeen Beverst in’n Landkreis Cuxhoben, Neddersassen). Dat liggt an de Landsstraat 128 (*Wolljeser Straat*).

## Historie

De Hoff in Oosterndörp hett toeerst de Familie von Luunbarg tohöört. Nadem 1641 mit Johann von Luunbarg de Familie in de männliche Lien utstorven is, hett an’n 18. Mai 1653 Johann von Hassel den Hoff ut de Arvmass köfft. He hett dat Wahnhuus utboot, den Weertschopshoff vergröttert un Braakland kultiveert. Eerst dör disse Arbeiden is de Hoff so verbetert worrn, dat em an’n 3. September 1664 de Ridderschop von dat Hertogdom Bremen as Eddelgood in ehr Matrikel opnahmen hett. As Johann sien Grootsöhn Johann von Hassel 1705 doodbleven is, hett de öllste Dochter, Anna von Hassel, dat Good arvt. Se harr Andreas Scharnhorst freet un so keem dat Good an de Familie Scharnhorst. Na Andreas Scharnhorst sien Dood 1712 hett eerst sien Söhn Esaias von Scharnhorst dat Good arvt. Aver Esaias is 1720 ahn Nakamen doodbleven un so keem dat Good an sien Broder Gustav Carl von Scharnhorst. Gustav Carl is 1737 doodbleven un hett dat Good an sien Söhn Carl von Scharnhorst verarvt. Nadem Carl 1760 storven is, hebbt de Arven dat Good an’n Major Burkhard Dietrich von Goeben verköfft. Von Goeben is 1779 doodbleven un de Hoff is wedder verköfft worrn. Dütmaal an’n Hoffraad Ernst Georg Heinrich Dieterichs. De Familie Dieterichs is denn för 100 Johr Besitter von dat Good bleven.

As Karl Dieterichs doodbleven is, hett Christoph Vinnen ut Bremen dat Good köfft. De Familie Vinnen hett de Reederee E. C. Schramm & Co. (later F. A. Vinnen & Co.) tohöört. In de twete Hälft von dat 20. Johrhunnert hett de Familie Vinnen denn dat Good an de hüdigen Besitters, de Familie Siegel, verköfft.

De öllste Söhn von Johann Christopher Vinnen weer de Maler Carl Vinnen, de veel Tied in Oosterndörp tobröcht hett un dör den dat Good besünners bekannt is.

Dat hüdige Goodshuus in’n Stil von’t Neobarock is 1904 von Johann Christopher Vinnen boot worrn.

### Goodsherrn

* Johann von Luunbarg
* 1653–1671: Johann von Hassel
* 1671–1694: Johann von Hassel
* 1694–1705: Johann von Hassel
* 1705–1712: Andreas Scharnhorst
* 1712–1720: Esaias von Scharnhorst
* 1720–1737: Gustav Carl von Scharnhorst
* 1737–1760: Carl von Scharnhorst
* Burkhard Dietrich von Goeben
* Ernst Georg Heinrich Dieterichs
* Carl Georg Friedrich Dietrichs
* Karl Dieterichs
* Christoph Vinnen
* –1912: Johann Christopher Vinnen
* ~1950: Wolfgang Vinnen

### Verwaltungsgeschicht

De Oort hett vör 1851 to de Huusvaagdie Beverst von dat Gericht Beverst tohöört un von 1851 bet 1859 to dat Amt Beverst. Von 1859 bet 1885 weer dat in’t Amt Leh. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben.

De Oort Oosterndörp is an’n 1. März 1974 mit de Gemeenreform in Neddersassen Deel von de Gemeen Beverst worrn. An’n 1. November 2011 is de ole Gemeen Beverst un de Samtgemeen Beverst denn as Eenheitsgemeen Beverst tohoopgahn.

### Inwahnertall

### Religion

Dat Good is evangeelsch-luthersch präägt un höört to dat Kaspel von de Fabian-un-Sebastian-Kark in Beverst.

## Footnoten
Georg Arnold von Spilker

**Georg Arnold von Spilker** (* 5. Januar 1722 in Stood; † 30. November 1794 ok dor) weer en düütschen Jurist.

Von Spilker is 1722 as Söhn von Sophia Eleonora, borene Gackenholz, un Johann Hinrich von Spilker (24. März 1675–20. Juni 1746) in Stood boren. He hett sik an’n 12. April 1741 för en Studium von de Juristeree an de Universität Göttingen inschreven. Ok an de Universität Kiel hett he studeert.

He weer Justizraad un Hoffgerichtsassesser bi de Justizkanzlie Stood un dat Hoffgericht Stood. 1784 is he Viezdirekter von de Justizkanzlie Stood un dat Hoffgericht Stood worrn. 1786 is he tosätzlich Viezdirekter von dat Kunsistorjen in Stood worrn. 1787 hett he den Posten as Direkter von de beiden Gerichten un dat Kunsistorjen övernahmen un is dat bet to sien Dood 1794 bleven.

Dat Good Poggmöhlen hett he för 36.000 Rieksdaler köfft.

To sien 50. Deenstjubiläum hett he an’n 23. Dezember 1793 von de Universität Kiel en Ehrendokter in de Juristeree kregen.

Sien Söhn weer Friedrich Anton Georg von Spilker (1755–1812).

## Footnoten
Otto Diederich Wilhelm von Schlütter

**Otto Diederich Wilhelm von Schlütter** (* 15. April 1710; † 14. Dezember 1786 in Stood) weer en düütschen Jurist.

Von Schlütter is 1710 as Söhn von Anna Sabina, borene von Klinggräff (6. November 1672–2. November 1714), un den Generalmajor Johann Christian von Schlütter (15. Januar 1655–2. August 1731) boren. He is Justiz- un Kunsistorialraad un Hoffgerichtsassesser bi de Justizkanzlie Stood un dat Hoffgericht Stood ween. 1781 is he Viezdirekter von de Justizkanzlie un dat Hoffgericht worrn. Von 1784 bet to sien Dood 1786 harr he as Direkter dat Leid över de beiden Gerichten. Ok dat Leid över dat Kunsistorjen in Stood weer dor mit verbunnen.

Von Schlütter hett an’n 28. Oktober 1748 Cornelia Charlotta von Skölln (1733-1800) freet. De beiden harrn de Kinner Johann Julius Conrad (25. Juli 1749–11. April 1827), Joachim Christoph Gerlach (* 14. August 1750), Friedrich Wilhelm Carl (* 11. Januar 1752), Carl Christian Wilhelm (7. Oktober 1753–1793), Ehrengard Hedewig (30. Juli 1755–9. November 1755), Georg Diederich (18. Mai 1757–23. Februar 1758) un Wilhelmine Auguste Eleonore (* 9. August 1759).

## Footnoten
Heilsdorp

**Heilsdörp** () is en Dörp in de Gemeen Hambargen (Samtgemeen Hambargen) in’n Landkreis Oosterholt, Neddersassen.

## Geografie

Dat Dörp liggt an’n Westrand von dat Düvelsmoor. Dat Water ut dat Rebeed flütt över den Heilsdörper Graven na de Beek hen af.

De Naveröörd sünd Heißenbuttel in’n Noorden, Verlüssmoor in’n Oosten, Düvelsmoor in’n Süüdoosten, Nedder-Sandhusen in’n Süden, Spreddig in’n Süüdwesten un Hambargen un Neenkroog in’n Noordwesten.

## Historie

Heilsdörp is 1826 as Moorkolonie in dat Düvelsmoor grünnt worrn.

### Verwaltungsgeschicht

De Oort hett vör 1885 to de Vaagdie Hambargen von dat Amt Oosterholt tohöört. Na 1885 weer dat in’n Kreis Oosterholt. 1932 is dat Deel von’n ne’en un grötteren Kreis Oosterholt worrn.

De Oort is 1929 Deel von de Gemeen Heißenbuttel worrn. De Gemeen Heißenbuttel hett denn aver ok blots noch bet to’n 1. April 1937 bestahn, as se Deel von de Gemeen Hambargen worrn is.

### Inwahnertall

### Religion

Heilsdörp is evangeelsch-luthersch präägt un höört to dat Kaspel von de Cosmae-un-Damiani-Kark in Hambargen.

För de Kathoolschen is de Hillige-Familie-Kark in Oosterholt-Scharmbeek tostännig.

## Weertschop un Infrastruktur

För Heilsdörp is de freewillige Füürwehr Hambargen mit tostännig.

### Verkehr

Heilsdörp liggt nich wied af von de Bundsstraat 74, de in’n Noordoosten an Gnarrenborg langs na Bremervöör geiht un in’n Süüdwesten över Oosterholt-Scharmbeek un Hu’e na Bremen-Noord.

De Opfohrt 16 Bremen-Noord op de Autobahn 27/270 liggt so 18 Kilometer in’n Süüdwesten von Heilsdörp.

De nächste Bahnhoff is so bi dree Kilometer wied weg in’n Süüdwesten de Bahnhoff Olenbüttel an de Bahnlien Bremen–Bremerhoben.

## Footnoten
Lucien Mathys

**Lucien Mathys** (* 9. April 1924 in Zevergem; † 19. Dezember 2010 in Gavere) weer en belgisch Radrennfohrer. 

Mathys weer Profi in de Johren 1946 bit 1962. Neben eenig Siege bi so nömmt Kirmesrennen nah den Tweeten Weltkrieg gelung hüm 1951 de Sieg bi de Belgien-Rundfohrt un bi dat Rennen Schaal Sels Merksem. 1948 hett he ok an de Tour de France deelnommen, is aber nich bit an’t Teel kommen. 

## Weblenken
* Tour de France 1948
* Lucien Mathys in de Datenbank vun Radsportseiten.net
Gerdau

**Gerdau** betekent

* Gerdau, Gemeen in’n Landkreis Ülzen, Neddersassen,
* Gerdau, Beek in Neddersassen, de in de Ilmenau münnt,
* Gerdau S.A., brasiliaansch Ünnernehmen.

**Gerdau** is de Familiennaam von

* Erich Gerdau (* 1935), düütschen Physiker,
* Johann Heinrich Kaspar Gerdau (1849–1917), düütsch-brasiliaanschen Ünnernehmer,
* Jorge Gerdau Johannpeter (* 1936), brasiliaanschen Ünnernehmer,
* Kurt Gerdau (1930–2007), düütschen Seefohrer un Schriever,
* Willi Gerdau (1929–2011), düütschen Footballspeler.
James Cosmo

**James Cosmo** (* 24. Mai 1948 in Clydebank, Schottland) is en britischen Schauspeler.

## Leven un Wark
James Cosmo is de Söhn vun den Schauspeler James Copeland. He hett de *Royal Scottish Academy of Music and Dramatic Art* besöcht un weer dorna ok noch op de *Bristol Old Vic Drama School*. Siet 1966 hett Cosmo lütte Rullen in Feernsehregen hatt, sien eersten Film hett he 1969 dreiht (*Battle of Britain*). Siet de Tiet is he in tallrieke Film- un Feernsehprodukschonen to sehn wesen. Vunwegen sien Statur un Grött is he faken in de Rullen vun kriegerische Figuren besett worrn. Ünner annern hett he in Filmen as *Highlander*, *Braveheart* un *Troy* mitspeelt, as ok in de spoodrieke Feernsehreeg *Game of Thrones*.

Siet den 24. Mai 2000 is James Cosmo mit Annie Harris verheiraat.

## Filmografie (Auswahl)

## Utteken
Cosmo is bit hüüt (März 2017) veermol för Filmpriesen vörslahn wesen und mit dree dorvun uttekent worrn:
* 2011: mit den *[[BAFTA Scotland Award]]* in de Kategorie *Best Dorsteller – Film* för *Donkey*
* 2015: mit den *Pries for’t beste Dorstellen in en britischen Speelfilm* vun’t *[[Edinburgh International Film Festival]]* för *The Pyramid Texts*
* 2016: mit den *Jury-Pries* vun’t *[[Raptor Filmz Short Scottish Film Festival]]* in de Kategorie *Best Schauspeler* för *Hole*

## Weblenken
*
Maurice Lusien

**Maurice Lusien** (* 17. August 1926 in Paris; † 10. März 2017) weer en franzöösch Swemmsportler, de 1948 un 1952 an de Olympisch Spelen deelnommen hett.

1950 wurr he todem Viezeuropameester över 200 m Borst achter den Düütschen Herbert Klein.

## Enkeld Nahwiesen
David Strathairn

**David Russell Strathairn** (* 26. Januar 1949 in San Francisco) is en US-amerikaanschen Film- un Feernsehschauspeler. 

## Leven un Wark
Strathairn sien Öllern kamt ut Schottland un Hawaii. He hett 1970 de School in Williamstown (Massachusetts) afslaten. Dorna hett he dat *Ringling Brothers and Barnum & Bailey Clown College* in Venice (Florida) besöcht. Dorna hett he as Clown in en Wannerzirkus arbeit. He is denn na New York City ümtogen, hett aver mehrere Johren dormit tobröcht, dweer dör de USA to reisen. In de Sommermaanden hett he an Stadttheaters speelt.

Strathairn sien Optreden in Feernsehrullen hebbt en breed Spektrum. He arbeit regelmatig för den Speelbaas John Sayles, den he al siet de Schooltiet kennt.

Privat is he mit de Krankensüster Logan Goodman verheiraat un leevt mit jemehr beiden Söhnen in de Neeg vun Poughkeepsie, New York.

## Filmografie (Utwahl)

## Utteken
Strathairn weer för sien Filmarbeiten bit hüüt (März 2017) al mehr as föfftig mol för Filmpriesen vörslahn, dorünner ok eenmol för den *[[Oscar]]* in de Kategorie *[[Oscar/Best Hööftdorsteller|Best Hööftdorsteller]]* för den Film *Good Night, and Good Luck.* Uttekent weer he dörteihn mol, so as:
* 1992: mit den *[[Independent Spirit Award]]* in de Kategorie *Best Nevendorsteller* för *City of Hope*
* 2006: mit den *[[Chlotrudis Award]]* in de Kategorie *Best Dorsteller* för *Good Night, and Good Luck.*
* 2010: mit den *[[Satellite Award]]* in de Kategorie *Best Nevendorsteller in en Reeg, Minireeg oder Feernsehfilm* för *Temple Grandin*
* 2010: mit den *Primetime [[Emmy]]* in de Kategorie *Rutragen Dorsteller in en Minireeg oder Film* för *Temple Grandin*
* 2012: mit den *[[BFCC Award]]* in de Kategorie *Best Ensemble* för *Lincoln*
* 2012: mit den *[[NFCS Award]]* in de Kategorie *Best Ensemble* för *Lincoln*

## Borns


## Weblenken
* 
* Porträt op film-zeit.de (hoochdüütsch)
Heidkamp (Gemeen Oosterholt-Scharmbeek)

**Heidkamp** () is en Deel von’n Oort Oosterholt in de Gemeen Oosterholt-Scharmbeek in’n Landkreis Oosterholt, Neddersassen.

## Geografie

De Oort liggt op’n Rand von de Oosterholter Geest hen na de Masch un dat Moor an de Hamm, de knapp twee Kilometer in’n Süüdoosten langsflütt. Dat Water ut dat Rebeed flütt över Gravens na’n Waldgraven un na’n Oosterholter Beek un denn in de Hamm.

De Naveröörd sünd Oosterholt un Weyerdamm in’n Noordoosten, Waakhusen in’n Süüdoosten, Nedderenn in’n Süden, Lintel in’n Süüdwesten, Oosterheid in’n Westen un Scharmbeek in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Oosterholt in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Huusvaagdie Oosterholt in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is.

De Oort höört von öllers bi de Gemeen Oosterholt mit bi. Oosterholt hett mit Scharmbeek un dree annere Gemenen 1927 de ne’e Gemeen Oosterholt-Scharmbeek billt, de mit de Gemeenreform in Neddersassen an’n 1. März 1974 noch grötter worrn is.

### Inwahnertall

### Religion

Heidkamp is evangeelsch-luthersch präägt un höört to dat Kaspel von de Marien-Kark in Oosterholt.

För de Kathoolschen is de Hillige-Familie-Kark in Oosterholt tostännig.

## Weertschop un Infrastruktur

### Verkehr

In Heidkamp draapt sik de Kreisstraten K&nbsp;5 un K&nbsp;9. De K&nbsp;9 löppt in’n Süden na Sankt Jürgen un von dor de K&nbsp;8 na Leendaal. De K&nbsp;5 geiht in’n Noordoosten na Pennigbüttel un in’n Westen an de Bundsstraat 74. De B&nbsp;74 föhrt in’n Noordoosten an Hambargen un Gnarrenborg langs na Bremervöör un in’n Süüdwesten na Hu’e un Bremen-Noord.

De Opfohrt 16 Bremen-Noord op de Autobahn 27 (Afsnidd Bremen–Bremerhoben) un de A&nbsp;270 liggt so negen Kilometer in’n Süüdwesten von Heidkamp.

De nächste Bahnhoff is en poor hunnert Meter wied weg in’n Noordwesten de Bahnhoff Oosterholt-Scharmbeek an de Bahnlien Bremen–Bremerhoben.

In Heidkamp liggt ok de Haven von Oosterholt, de över den Oosterholter Havenkanaal an de Hamm anbunnen is.

## Footnoten
Heidkamp

**Heidkamp** betekent

* Heidkamp, Gemeen in’n Kreis Stormarn, Sleswig-Holsteen,
* Heidkamp, Oortsdeel von de Stadt Bergisch Gladbach in’n Rhiensch-Bergschen Kreis, Noordrhien-Westfalen,
* Heidkamp, Oort in de Gemeen Wiefelstäe in’n Landkreis Ammerland, Neddersassen,
* Heidkamp, Oort in de Gemeen Oosterholt-Scharmbeek in’n Landkreis Oosterholt, Neddersassen.

**Heidkamp** is de Familiennaam von

* Bernard Heidkamp (1881–1952), düütschen Politiker,
* Erich Heidkamp (* 1948), düütschen Politiker,
* Ferdinand Heidkamp (* 1944), düütschen Footballspeler,
,
* Wilhelm Heidkamp (1883–1931), düütschen Ünneroffzeer.

Kiek ok bi: Heitkamp.
Gemeen Äästörp

**Äästörp** () is en Gemeen in de Samtgemeen Hanstää in’n Landkreis Horborg in Neddersassen mit . 

## Geografie

De Navergemenen sünd Hanstää un Garlsdörp in’n Noorden, Gö’nstörp in’n Oosten, Soosdörp in’n Süüdoosten, Bissen in’n Süüdwesten un Unnel in’n Westen.

## Historie

De Gemeen Äästörp is mit de Gemeenreform in Neddersassen an’n 1. Juli 1972 ut de olen Gemenen Äästörp, Döhl, Ebendörp, Sohrndörp un Schätzendörp tohoopleggt worrn.

### Inwahnertall

## Politik

### Gemeenraad

;Liddmaten:
* 2016:
*: CDU: Walter Kruse, Hans-Joachim Mencke, Marko Schreiber, Denis Schünhoff, Sven Urban, Günter van Weeren
*: FDP: Lutz Marquardt
*: Gröne: Ingo Rieckmann
*: UW: Kerstin Albers, Virginia Albers, Ulf Müller, Rüdiger Ott, Christian Sauer

### Börgermeesters

### Wapen un Flagg

Dat Wapen von de Gemeen wiest op roden Grund en sülvern Kark un dor ünner fiev gollen Ohren.

De Kark is de Stephanus-Kark in Äästörp un de fiev Ohren staht för de fröheren fiev Gemenen, ut de de Gemeen 1972 tohoopleggt worrn is.

### Ehrenbörgers

Ehrenbörgers von Äästörp sünd:

* 1946: Heinrich Schulz (1868–1953), Schoolmeester un Heimatforscher

## Footnoten



## Weblenken

* Websteed von de Gemeen (hoochdüütsch)
Gemeen Asendörp (Landkreis Horborg)

**Asendörp** () is en Gemeen in de Samtgemeen Hanstää in’n Landkreis Horborg in Neddersassen mit . 

## Geografie

De Navergemenen sünd Marxen in’n Noordoosten, Hanstää in’n Süden un Jesborg in’n Noordwesten.

## Historie

### Inwahnertall

## Politik

### Gemeenraad

;Liddmaten:
* 2016:
*: WG: Julia Ahrens, Sandra Behr, Holger Cohrs, Manfred Dittrich, Rainer Mencke, Olaf Peters, Michael Wintjen
*: SPD: Rüdiger Geiß, Uwe Möricke
*: Gröne: Pierre Lösch, Detlef von Elling

### Börgermeesters

### Wapen un Flagg

Dat Wapen von de Gemeen wiest baven op sülvern Grund en roden Achtsteern un ünnen op roden Grund en sülvern Arm, de in de Fuust en uteneenreten Keed höllt.

## Literatur

* Herrmann Schettler: *Ortschronik von Asendorf.* 2. Oplaag, 2002

## Footnoten



## Weblenken

* Websteed von de Gemeen (hoochdüütsch)
Gemeen Braackel

**Braackel** () is en Gemeen in de Samtgemeen Hanstää in’n Landkreis Horborg in Neddersassen mit . 

## Geografie

De Navergemenen sünd Seevdaal in’n Noorden, Winsen in’n Noordoosten, Wulfsen in’n Oosten, Toppenstää in’n Süüdoosten un Hanstää in’n Süden un Marxen in’n Westen.

## Historie

De Gemeen Braackel is mit de Gemeenreform in Neddersassen an’n 1. Juli 1972 ut de olen Gemenen Braackel un Thieshoop tohoopleggt worrn.

### Inwahnertall

## Politik

### Gemeenraad

;Liddmaten:
* 2016:
*: FWG: Sönke Koch, Dirk Mackenthun, Axel Meinhard, Detlef Meyer, Ulrike Müller, Ulrich Sander, Dirk Schierhorn, Stefan Tefke, Frank Wasilewski, Stephan Wedemann, Jürgen Wyludda

### Börgermeesters

### Wapen un Flagg

Dat Wapen von de Gemeen wiest op roden Grund en sülvern Flassbraak.

## Footnoten



## Weblenken

* Websteed von de Gemeen (hoochdüütsch)
Konrad Heidkamp

**Konrad Heidkamp** is de Naam von

* Konrad Heidkamp (1905–1994), düütschen Footballspeler,
* Konrad Heidkamp (1947–2009), düütschen Journalist un Kritiker.
Gemeen Hanstää

**Hanstää** () is en Gemeen in de Samtgemeen Hanstää in’n Landkreis Horborg in Neddersassen mit . 

## Geografie

De Navergemenen sünd Asendörp un Marxen in’n Noorden, Braackel in’n Noordoosten, Toppenstää in’n Oosten, Garlstörp un Äästörp in’n Süüdoosten, Unnel in’n Süüdwesten, Bookholt in’n Westen un Jesborg in’n Noordwesten.

## Historie

De Gemeen Hanstää is mit de Gemeenreform in Neddersassen an’n 1. Juli 1972 ut de olen Gemenen Hanstää, Niendörp, Ollsen, Quarrendörp un Schierhoorn tohoopleggt worrn.

### Inwahnertall

## Politik

### Gemeenraad

;Liddmaten:
* 2016:
*: CDU: Kathrin Gram, Gerhard Isernhagen, Anja Misch, Günter Rühe, Hans Hermann Suhr
*: SPD: Lars Heuer, Helga Hoppe
*: FDP: Gunnar Hofmeister, Armin Höhe
*: Gröne: Lars Möhrke, Gabriele Rademacher
*: UNS: Wilfried Koeplin, Rossella Leonforte, Gerhard Schierhorn, Florian Schönwälder, Heike Schulenburg, Wolfgang Witte

### Börgermeesters

### Wapen un Flagg

Dat Wapen von de Gemeen wiest vörn op sülvern Grund en rode Windmöhl, achtern op grönen Grund en sülvern halven Mann mit Boort un ünnen op roden Grund en sülvern Wellenlien.

Dat Wapen hett de Gemeen an’n 2. April 1951 kregen. De Möhl in dat Wapen steiht för de fröhere Windmöhl in Hanstää, de noch in dat sülve Johr, as de Gemeen dat Wapen kregen hett, afbrennt is. De Mann in dat Wapen is de Ries *Bruns*, de na en ole Volkssaag de Kark in Hanstää mit en groten Steen smieten wull, de sik aver to dat Christendom bekehrt, as he dat nich henkriggt. De Wellenlien steiht för de Smale Au, de dör de Gemeen flütt.

### Partnerschoppen

De Gemeen hett siet 2004 en Partnerschop mit Zomba in Ungarn.

## Footnoten



## Weblenken

* Websteed von de Gemeen (hoochdüütsch)
Gemeen Marxen

**Marxen** () is en Gemeen in de Samtgemeen Hanstää in’n Landkreis Horborg in Neddersassen mit . 

## Geografie

De Navergemenen sünd Seevdaal in’n Noorden, Braackel in’n Oosten, Hanstää in’n Süden, Asendörp in’n Süüdwesten, Jesborg in’n Westen un Bendsdörp un Harmsdörp in’n Noordwesten.

## Historie

### Inwahnertall

## Politik

### Gemeenraad

;Liddmaten:
* 2016:
*: FWG: Christian Meyer, Joachim Frommann, Katja Heuer, Sven Meyer-Herbstreit, Nils Neder, Norbert Ravens, Beate Thiel, Anja Warnecke, Siegfried Westermann
*: enkelte Kannedaten: Hans Hermann Ehlers, Adolf Köneke

### Börgermeesters

### Wapen un Flagg

Dat Wapen von de Gemeen wiest vörn op roden Grund en sülvern Haal un achtern op sülvern Grund en gröön Ekentelg mit twee Eckern.

## Footnoten



## Weblenken

* Websteed von de Gemeen (hoochdüütsch)
Gemeen Unnel

**Unnel** () is en Gemeen in de Samtgemeen Hanstää in’n Landkreis Horborg in Neddersassen mit . 

## Geografie

De Navergemenen sünd Bookholt in’n Noorden, Hanstää in’n Noordoosten, Äästörp in’n Oosten, Bissen in’n Süden, Snevern in’n Süüdwesten un Handörp in’n Noordwesten.

## Historie

De Gemeen Unnel is mit de Gemeenreform in Neddersassen an’n 1. Juli 1972 ut de olen Gemenen Unnel un Wehlen tohoopleggt worrn.

### Inwahnertall

## Politik

### Gemeenraad

;Liddmaten:
* 2016:
*: CDU: Marco Degener, Uta Hoffmann, Albert Homann, Werner Rademacher, Marcus Röhrs, Kathrin Soltau, Olaf Wirth
*: twee Mandate sünd unbesett bleven, von wegen, dat to wenig Kannedaten dor weren.

### Börgermeesters

### Wapen un Flagg

Dat Wapen von de Gemeen wiest vörn op sülvern Grund op en grönen Schildfoot en bruun Klockentoorn mit gröön Dack un achtern op swarten Grund en sülvern Buckschädel mit gollen Höörn.

De Schädel kummt ut dat Wapen von de fröhere Gemeen Wehlen un de Klockentoorn steiht för dat Dörp Unnel mit siene Magdalenen-Kark.

## Footnoten



## Weblenken

* Websteed von de Gemeen (hoochdüütsch)
Oosternheid

**Oosterheid** oder **Oosternheid** () is en Deel von’n Oort Oosterholt in de Gemeen Oosterholt-Scharmbeek in’n Landkreis Oosterholt, Neddersassen.

## Geografie

De Oort liggt op’n Rand von de Oosterholter Geest hen na de Masch un dat Moor an de Hamm, de knapp twee Kilometer in’n Süüdoosten langsflütt. Dat Water ut dat Rebeed flütt över Gravens na’n Oosterholter Havenkanaal un na’n Oosterholter Beek un denn in de Hamm.

De Naveröörd sünd Oosterholt in’n Noordoosten, Heidkamp in’n Oosten, Waakhusen in’n Süüdoosten, Nedderenn in’n Süden, Lintel in’n Süüdwesten un Scharmbeek in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Oosterholt in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Huusvaagdie Oosterholt in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is.

De Oort höört von öllers bi de Gemeen Oosterholt mit bi. Oosterholt hett mit Scharmbeek un dree annere Gemenen 1927 de ne’e Gemeen Oosterholt-Scharmbeek billt, de mit de Gemeenreform in Neddersassen an’n 1. März 1974 noch grötter worrn is.

### Inwahnertall

### Religion

Oosternheid is evangeelsch-luthersch präägt un höört to dat Kaspel von de Marien-Kark in Oosterholt.

För de Kathoolschen is de Hillige-Familie-Kark in Oosterholt tostännig.

## Weertschop un Infrastruktur

### Verkehr

Dör Oosternheid löppt de Kreisstraat 5, de in’n Noordoosten na Pennigbüttel un in’n Westen an de Bundsstraat 74 geiht. De B&nbsp;74 föhrt in’n Noordoosten an Hambargen un Gnarrenborg langs na Bremervöör un in’n Süüdwesten na Hu’e un Bremen-Noord. In Heidkamp geiht na Süden de K&nbsp;9 von de K&nbsp;5 af, de in’n Süden na Sankt Jürgen löppt (un von dor de K&nbsp;8 na Leendaal).

De Opfohrt 16 Bremen-Noord op de Autobahn 27 (Afsnidd Bremen–Bremerhoben) un de A&nbsp;270 liggt so acht Kilometer in’n Süüdwesten von Oosternheid.

De nächste Bahnhoff is en poor hunnert Meter wied weg in’n Noorden de Bahnhoff Oosterholt-Scharmbeek an de Bahnlien Bremen–Bremerhoben.

Nich wied weg, in Heidkamp, liggt ok de Haven von Oosterholt, de över den Oosterholter Havenkanaal an de Hamm anbunnen is.

## Footnoten
Spreddig

**Spreddig** () is en Dörp in de Gemeen Hambargen (Samtgemeen Hambargen) in’n Landkreis Oosterholt, Neddersassen.

## Geografie

Dat Dörp liggt op’n Rand von de Oosterholter Geest na dat Düvelsmoor. Dat Water ut dat Rebeed flütt över Gravens na de Beek hen af.

De Naveröörd sünd Hambargen un Neenkroog in’n Noorden, Heilsdorp, Heißenbuttel un Verlüssmoor in’n Noordoosten, Düvelsmoor un Neddersandhusen in’n Süüdoosten, Ströh un Sandhusen in’n Süden, Olenbüttel un Freißenbüttel in’n Süüdoosten un Kiebitzsegen in’n Noordwesten.

## Historie

Spreddig is in de Tied twüschen 1700 un 1720 as Moorkolonie an’n Rand von dat Düvelsmoor grünnt worrn un is fröher hoochdüütsch ok *Kleinbeck* nöömt worrn. Bevör de Oort grünnt worrn is, hett dat Land to de Feldmark von Hambargen tohöört.

### Verwaltungsgeschicht

In de Franzosentied von 1810 bet 1814 hett de Oort to de Mairie Hambargen in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Vaagdie Hambargen in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is.

Spreddig is 1929 mit de Gemeen Ströh to een Gemeen tohoopslaten worrn. De is denn wedder an’n 1. Juni 1937 Deel von de Gemeen Hambargen worrn.

### Inwahnertall

### Religion

Spreddig is evangeelsch-luthersch präägt un höört to dat Kaspel von de Cosmae-un-Damiani-Kark in Hambargen.

För de Kathoolschen is de Hillige-Familie-Kark in Oosterholt-Scharmbeek tostännig.

## Kultur

### Verenen

De Heimaatvereen Ströh/Spreddig is an’n 3. Mai 1991 grünnt worrn.

## Weertschop un Infrastruktur

### Verkehr

Dör Spreddig löppt de Bundsstraat 74, de in’n Noordoosten an Gnarrenborg langs na Bremervöör geiht un in’n Süüdwesten över Oosterholt-Scharmbeek un Hu’e na Bremen-Noord. Von de B&nbsp;74 geiht in’n Westen de Kreisstraat 4 af, de na Olenbüttel un Ohlenst föhrt.

De Opfohrt 16 Bremen-Noord op de Autobahn 27/270 liggt so 16 Kilometer in’n Süüdwesten von Spreddig.

De nächste Bahnhoff is so bi een Kilometer wied weg in’n Westen de Bahnhoff Olenbüttel an de Bahnlien Bremen–Bremerhoben.

### Scholen

De Kinner ut Spreddig gaht na de Grundschool Ströh, de direkt an de Grenz von de beiden Oortsdelen liggt.

## Literatur

* Horst Brünjes: *Kleinbeck – Spreddiek – Spreddig.* In: Heimat-Rundblick. Geschichte, Kultur, Natur. Nr.&nbsp;96, 1/2011 (*Frühjahr 2011*). Druckerpresse-Verlag, ISSN 2191-4257, S.&nbsp;28–29

## Footnoten
Johann Friedrich Günther

**Johann Friedrich Günther** (* üm 1682 in Horborg; † 1727 in Oosterholt) weer en düütschen Verwaltungsbeamten.

Günther is üm 1682 as Söhn von Anna Sophia, borene Walther (* 19. Februar 1654), un den Pastoor Gerhard Ernst Günther in Horborg boren. He hett sik an’n 29. Dezember 1701 för en Studium von de Juristeree an de Universität Helmstidde inschreven. Na dat Studium güng he in’n kurhannöverschen Verwaltungsdeenst un is bet 1717 Amtschriever in dat Amt Blumenau ween. Von dor keem he as Amtmann in dat Amt Oosterholt, wat he bet to sien Dood 1727 bleven is.

## Footnoten
Burchard Georg von Schwanewede

**Burchard Georg von Schwanewede** (* 22. Juli 1695; † 2. Februar 1762 in Veern) weer en düütschen Verwaltungsbeamten.

Von Schwanewede is 1695 as Söhn von Margrethe Hedwig, borene von Bardenfleth (30. September 1662–1745), un Joachim Boldewin von Schwanewede (1659–Juni 1749) in Swonewebel boren. He weer von 1727 bet 1737 Drost von dat Amt Oosterholt un dat Amt Leendaal un hett ok 1725 dat Amtshuus in Oosterholt boon laten. 1737 is he as Oberhauptmann in dat Amt Veern wesselt un dat bet to sien Dood 1762 bleven.

Von Schwanewede hett an’n 17. März 1722 in Swonewebel Metta Catharina Hedwig von Schlepegrell (1700–25. Juni 1761) freet. De beiden harrn acht Kinner, ünner annern Hedwig Sophia (1726–1811), Conrad Friedrich (17. Juli 1727–13. März 1808) un Philipp Adolph (1736–1762). Von de annern Kinner sünd welk fröh doodbleven. Von Schwanewede sülvs weer 1761 een von de dree Stifters von de Johannes-Kark in Swonewebel. He is 1762 in Veern doodbleven un in Swonewebel begraven worrn.

## Footnoten